gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl pt gl gl gl gl gl pt gl gl gl gl gl gl gl de en sv fr de de gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Internet faranos máis "intelixentes", segundo expertos
Cuarta feira, 28 de setembro de 2022
Xestionado por Vieiros e o Colexio de Xornalistas de Galicia
Unha enquisa realizada por Pew Research Center tamén chega á conclusión de que non é posíbel saber que novas tecnoloxías triunfarán en 2020.
Redacción - 10:00 07/03/2010
Tags: enquisa futuro internet
Unha enquisa efectuada a 900 expertos asegura que dentro de 10 anos a Humanidade será máis intelixente, lerá máis e terá mellor ortografía e capacidade de comprensión, e todo iso será grazas á internet. O estudo, promovido polo estadounidense Pew Research Center, tamén chega á conclusión de que a rede seguirá a ser libre e anónima e que haberá novidades tecnolóxicas.
A enquisa formulóuselle a profesorado universitario, líderes de opinión da rede e a responsábeis de empresas tecnolóxicas. A meirande parte dos participantes teñen unha longa traxectoria en liña. As preguntas deste ano analizan en que medida a internet está a modificar a intelixencia humana e se as innovacións tecnolóxicas seguirán a sorprendernos.
Un dos resultados máis sorprendentes foi que as tres cuartas partes das persoas entrevistadas están seguras de que a rede potenciará a nosa capacidade mental, o que contrasta coa teoría de que o fácil acceso á información e a navegación rápida poden limitar a concentración e a profundidade de pensamento.
Dous terzos das persoas consultadas aseguran que en 2020 mellorará a capacidade de ler e escribir. A xeración da internet, aseguran, contrastará coa anterior, centrada na televisión. Aínda así, os expertos aseguran que a xeración dos maiores seguirá a desprezar a destreza dos máis novos, algo que xa aconteceu durante as anteriores revolucións tecnolóxicas. En calquera caso, aseguran que os xeitos de ler, de escribir, de pensar e de compartir coñecemento serán diferentes, e apostan pola diminución da ficción de longo formato e polo aumento da representación visual de datos.
Hai aínda máis coincidencia en que nos vindeiros 10 anos haberá avances que nin imaxinamos hoxe. O 80% dos entrevistados confesan non teren nin idea do que triunfará en 2020, nun contexto de banda larga moito máis rápida e de computadores moito máis potentes. Aínda así, ven tendencias na realidade aumentada.
Porén, as principais ameazas á liberdade e á neutralidade da internet serán os poderes políticos e económicos, interesados en teren a rede baixo control.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Eganet tacha de "intromisión empresarial"un programa das cámaras de comercio Edición xeral
Na primeira plana: Estatut, Congreso, privatizacións Edición xeral
Do que falaron os blogueiros: fútbol e billardas Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto